Må ikke forveksles med Alligatorer.

**Krokodiller** (Crocodylia) er de fysisk største nålevende krypdyrene; krokodillefamilien består av 27 arter. Krokodillene oppsto trolig for omkring 84 millioner år siden.

Anatomi
-------

De er karakterisert ved hodet med den langstrakte snuten. Øyne og nesebor er sterkt fremspringende på oversiden av hodet. Kjevene er store med kjegleformede tenner. Nye tenner dannes hele livet igjennom til erstatning for de utslitte. De har fem tær på forbena og fire på bakbena. Tærne er til en viss grad forbundet med svømmehud. Halen er lang, kraftig og sammenpresset fra siden, den tjener som svømmeredskap. Ryggen dekket av hornskjold, i tillegg til beinplater i lærhuden.

Hjernen er ganske avansert.
Hjertet er i motsetning til for andre nålevende krypdyr delt i to forkamre og to hjertekamre.
Denne egenskapen deler krokodillene med fuglene, som er søstergruppen deres.

Forplantning
------------

Alle krokodiller legger egg. Hos flere arter vokter voksne krokodiller eggene og tar seg til en viss grad av ungene. Typisk er det slik at det bygges et slags rede hvor eggene dekkes over med plantedeler eller jord. Temperaturen påvirker kjønnet, og lav temperatur gir bare hunner, mens høy temperatur gir hanner. Når moren hører lyd fra de nyklekte ungene blir de gravet fram. Flere arter tar med seg ungene til vannet ved å bære dem i munnen.

Fossiler
--------

Mekosuchinae er en gruppe av krokodiller som døde ut da mennesker koloniserte stillehavsøyene. Det er usikkert om de skal regnes som en underfamilie av ekte krokodiller, eller om de utgjør en egen familie, Mekosuchidae, innenfor Crocodyloidea.

Man kjenner også til flere utdødde dyreformer som ligner krokodiller, deriblant noen som i enda større grad var knyttet til vann og som hadde ben som lignet luffer. En av disse var *Geosaurus*, som man har funnet fossiler av ganske langt nord.

Systematikk
-----------

De nålevende krokodillene omfatter en tyvetalls arter som gjerne deles i hovedgruppene gavialer, «ekte» krokodiller, alligatorer og kaimaner. 

Inndelingen av de nålevende krokodillene (gjengitt i hierarkisk skrivemåte):

* Gavialfamilien
* **Crocodyloidea**
	+ **Alligatoridae**
		- Alligatorer (*Alligator*)
		- Kaimaner (Caimanidae)
	+ **Egentlige krokodiller** (Crocodylidae)
		- Falsk gavial
		- **Crocodylinae**
			* Dvergkrokodille (*Osteolaemus tetraspis*)
			* Ekte krokodiller (*Crocodylus*)

Se også
-------

* Krokodilletårer

Referanser
----------

1. ↑  «The Reptile Database». Besøkt 9. januar 2012.

Eksterne lenker
---------------

* (en) *ekte krokodiller* – oversikt og omtale av artene i WORMS-databasen Rediger på Wikidata

* (en) *ekte krokodiller* i Encyclopedia of Life Rediger på Wikidata

* (en) *ekte krokodiller* i Global Biodiversity Information Facility Rediger på Wikidata

* (no) *ekte krokodiller* hos Artsdatabanken Rediger på Wikidata

* (en) *ekte krokodiller* hos Fossilworks Rediger på Wikidata

* (en) *ekte krokodiller* hos ITIS Rediger på Wikidata

* (en) *ekte krokodiller* hos NCBI Rediger på Wikidata

* (en) *Kategori:Crocodilia* – bilder, video eller lyd på Wikimedia Commons Rediger på Wikidata

* (en) *Crocodile* – galleri av bilder, video eller lyd på Wikimedia Commons Rediger på Wikidata

* *Crocodilia* – detaljert informasjon på Wikispecies Rediger på Wikidata
* Forskning.no: *Bisarre krokodiller i kritt*, fortidens utdødde krokodiller, 21. november 2009

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Nationalencyklopedin **·** GND **·** LCCN **·** BNF **·** BNF (data) **·** NDL **·** NKC **·** BNE
 |